

**НАШИТЕ МЕДИУМИ:** Акција на граѓанското општество за поттикнување медиумска писменост и активизам, за спротивставување на поларизацијата и за промовирање дијалог

**ДЕЈСТВУВАЈ!** **Поддршка на граѓанските организации за** **медиумска и информациска писменост и медиумски активизам**

Повик за доставување предлог-проекти

Упатство за апликантите

Краен рок за доставување на апликации: **21.02.2024 до 23:59ч**

Национален координатор за регрантирање: Македонски институт за медиуми



Содржина

[1. Вовед](#_Toc147472664)  [3](#_Toc147472664)

[1.1. Што претставува проектот “НАШИTE МЕДИУМИ”](#_Toc147472665)  [3](#_Toc147472665)

[1.2. Што претставува упатството](#_Toc147472666)  [3](#_Toc147472666)

[2. Правила на повикот](#_Toc147472667)  [3](#_Toc147472667)

[2.1. Цели на повикот](#_Toc147472668)  [3](#_Toc147472668)

[2.2. Очекувани резултати](#_Toc147472669)  [4](#_Toc147472669)

[2.3. Кој може да аплицира?](#_Toc147472670)  [4](#_Toc147472670)

[2.4. Прифатливи активности](#_Toc147472671)  [5](#_Toc147472671)

[2.5. Расположиви финансиски средства и големината на грантот за проектот](#_Toc147472672)  [5](#_Toc147472672)

[2.6. Времетраење на проектот](#_Toc147472673)  [5](#_Toc147472673)

[2.7. Прифатливи и неприфатливи трошоци](#_Toc147472674)  [5](#_Toc147472674)

[2.8. Авансно плаќање](#_Toc147472675)  [6](#_Toc147472675)

[3. Како да се аплицира?](#_Toc147472676)  [6](#_Toc147472676)

[3.1. Документи и обрасци за аплицирање](#_Toc147472677)  [6](#_Toc147472677)

[3.2 Како се пополнуваат обрасците за аплицирање?](#_Toc147472678)  [7](#_Toc147472678)

[3.3 Информативни сесии и поддршка за апликантите](#_Toc147472679)  [8](#_Toc147472679)

[3.4 Кога и како да ја доставите вашата апликација?](#_Toc147472680)  [8](#_Toc147472680)

[4. Постапка за оценување и селекција](#_Toc147472681)  [8](#_Toc147472681)

[5. Видливост и авторски права](#_Toc147472682)  [10](#_Toc147472682)

[6. Начелна временска рамка](#_Toc147472683)  [10](#_Toc147472683)

# 1. Вовед

## 1.1. Што претставува проектот “Нашитe медиуми”

Медиумите и Фондацијата за развој на граѓанското општество „Медиацентар“ во соработка со организациите за развој на медиуми од Западен Балкан и Турција, ги здружија силите за спроведување на проектот “Нашите медиуми” којшто е поддржан од Европската Унија.

Главниот фокус на тригодишниот проект **“Нашите медиуми”** е зајакнување на капацитетите на граѓанските организации, медиумските професионалци, младите активисти и граѓаните за да го подобрат нивното разбирање за трендовите и предизвиците во поглед на слободата на медиумите и на интегритетот на истите, како и за развојот и одржливоста на медиумите во Западен Балкан и во Турција.

Претставен во бројки, проектот го вклучува следното:

* 200 претставници на граѓански организации ќе бидат директно назначени и поддржани да создаваат делотворни практики за медиумска и информациска писменост, а најмалку 18 граѓански организации од урбаните и од руралните области во шест земји ќе бидат поддржани да постигнат резултати и да делуваат за зголемување на медиумската и информациската писменост на локално ниво.
* 70 медиумски професионалци и претставници на саморегулаторните тела ќе научат за состојбата со саморегулацијата во нивните земји и во регионот на Западен Балкан и како да ги унапредат етичките кодекси и стандардите/практиките за саморегулација.
* 15.000 млади луѓе ќе учествуваат и ќе учат преку интерактивни квизови за медиумска и информациска писменост; најмалку 500 од нив ќе бидат активно вклучени во акциите на националната коалиција за медиумска и информациска писменост.
* 21 младо лице (активисти, младински работници, подучувачи, новинари, млади политичари) ќе ја подобрат компетентноста за медиумска писменост и активизам, вклучувајќи теми како што се слобода и интегритет на медиумите, политичка економија на медиумите, медиумска екологија, дигитално учество.

Ве покануваме да ги следите нашите активности на:

[www.mim.org.mk](http://www.mim.org.mk)

www.seenpm.org

или на каналите на социјалните медиуми

<https://www.facebook.com/Macedonian.Institute.for.Media>

<https://www.facebook.com/seenpm.org>

##

## 1.2. Што претставува упатството

Проектните партнери од Албанија, Босна и Херцеговина, Косово, Црна Гора, Северна Македонија и Србија спроведуваат **шема за доделување грантови**, чијашто цел е промовирање на медиумскиот активизам и спротивставување на дезинформациите и на поларизацијата во земјите од Западен Балкан. Во следните поглавја ќе ги најдете сите релевантни информации за подготовка на предлог-проект и за аплицирање во рамки на повикот во С. Македонија.

# 2. Правила на повикот

## 2.1. Цели на повикот

Општа цел: Да се поттикне ангажирањето и да се поддржи градењето на капацитетите на граѓанското општество за медиумскиот активизам во урбаните и во руралните области, како и спротивставување на дезинформациите и поларизацијата.

Специфични цели :

* Вклучување на граѓанските организации од регионот на Западен Балкан со цел тие активно да придонесат за создавање практики за медиумска и информациска писменост во урбаните и во руралните области;
* Мобилизирање на граѓанските организации од регионот на Западен Балкан да учествуваат во едукацијата на граѓаните за суштинската улога на слободните медиуми, за етичките стандарди во новинарството, за заканите што ги носат поларизацијата и дезинформациите за стабилноста во регионот;
* Поддршка на граѓанските организации во пружање знаења, платформи и алатки за да можат граѓаните активно да ги остваруваат своите права за осигурување постоење на доверливи и одговорни медиуми;
* Поддршка на граѓанските организации за промовирање на родова застапеност и на недоволно застапени групи во медиумското известување;
* Овозможување учество на локалните граѓански организации во регионалните мрежи што ќе доведе до размена на знаења и искуства, како и умножување на успешни практики на медиумски активизам;
* Поддршка на пренесување на знаење за дизајнирање на проекти, спроведување и управување со грантови помеѓу граѓанските организации коишто работат во регионалните центри/главните градови и граѓанските организации со седиште во руралните средини коишто имаат потенцијал за локално влијание, но функционираат со понеразвиени капацитети.

## 2.2. Очекувани резултати

* Зголемен број решенија за медиумска и информациска писменост што се покренати од граѓанското општество и ставени на располагање на граѓаните;
* Граѓаните во урбаните и во руралните средини подобро ја разбираат улогата на медиумите, професионалните стандарди во новинарството, етичките стандарди коишто медиумското известување треба да ги исполнува за истото да се смета за издржано;
* Граѓаните ја разбираат заканата од поларизацијата и дејствуваат против присуство на истата во медиумите;
* Граѓаните бараат висококвалитетни медиумски содржини, содржина ослободена од дезинформации, учат и користат расположливи механизми на локално/национално ниво за да ги изразат своите потреби и очекувања од медиумите, активно придонесуваат за создавање на професионална медиумска средина;
* Граѓанските организации развиваат капацитети за дизајнирање, управување со и промовирање на медиумскиот активизам и на проекти за медиумска и информациска писменост;
* Потпомогнати и зајакнати рурални граѓански организации преку проекти за соработка со поискусни организации.

## 2.3. Кој може да аплицира?

Повикот е отворен за граѓански организации во С. Македонија.

Повикот е отворен и за поединечни апликанти и за предлози за партнерски проекти на развиени граѓански организации со седиште во урбаните средини (во поголемите центри и во главните градови) и на локалните “грасрут” организации коишто функционираат во помалите заедници и во руралните области. Предност ќе им се даде на партнерствата.

Критериуми за прифатливост за апликантот и за ко-апликантот:

Апликант

1. Граѓанската организација е **правно лице** основано и регистрирано во С. Македонија согласно нејзините закони и прописи. [[1]](#footnote-1)

2. Граѓанската организација делува во областите на **медиуми, слободата на изразување или дигитални технологии, како и во областа на образование, човекови права или родова еднаквост**, што се докажува со решението за регистрација.

3. Граѓанската организација активно **делува најмалку една година** (т.е. најмалку 12 месеци пред датумот на објавување на овој повик за предлози).

Ко-апликант

1. Граѓанската организација е **правно лице** основано и регистрирано во С. Македонија согласно нејзините закони и прописи.

Забелешка во врска со проектното партнерство:

Повикот ќе биде отворен и за поединечни апликанти и за предлози за партнерски проекти на развиени граѓански организации со седиште во урбаните средини (во поголемите центри и во главните градови) и на локалните “грасрут” организации коишто функционираат во помалите заедници и во руралните области. Предност ќе им се даде на партнерствата.

Партнерства склучени помеѓу организации од различни држави нема да се земат предвид во овој повик.

Поединечна граѓанска организација може да се пријави како апликант само еднаш, а може да дејствува како ко-апликант во други проекти од овој повик.

## 2. 4. Прифатливи активности

* **Едукативни активности**: Работилници, обуки, кампови, хакатони чија цел е да поттикнат конкретни граѓански акции што се однесуваат на широк спектар на теми за медиумска и информациска писменост, вклучувајќи, но не ограничувајќи се на професионални медиумски стандарди, етички стандарди во новинарството, социјални медиуми и модерирање на содржината, говор на омраза и пропаганда, дезинформации, поларизација, механизми со кои граѓаните можат да влијаат врз квалитетот на медиумското известување и/или механизми за поттикнување промени во локалните заедници.
* **Активности за комуникација,** како што се подготвување и дистрибуирање медиумски содржини, поткасти, кампањи, родова еднаквост и известување на малцинските медиуми. Медиумските содржини треба да се сосредоточени на промовирање на учење за медиумите и на знаењето за улогата на професионалните и независни медиуми, професионалните стандарди за медиумско известување, важноста на етичко медиумско известување, регулаторните и саморегулаторните механизми и начините на коишто граѓаните можат да влијаат на нивната медиумска средина со користење на истите итн.
* **Развој на достапни ресурси за медиумска и информациска писменост** (публикации, упатства, речници, дидактички алатки) засновани на најнапредните практики на регионално и на глобално ниво, како и на ниво на ЕУ.
* **Јавни настани** како што се јавни дебати, експертски панел-дискусии, собири меѓу граѓани и новинари за размена на знаења и мислења и дискусии меѓу релевантните чинители за актуелните случувања во поглед на слободата на медиумите, медиумската и информациска писменост, безбедноста на новинарите, застапеноста на жените во медиумите, застапеноста на малцинствата и на маргинализираните групи итн. Горенаведеното може да се спроведува на локално, на национално и на регионално ниво.
* **Истражувања на локално ниво** во врска со подобро разбирање на користењето на медиумите, клучни извори на поларизација, разбирање на нивоата на медиумска писменост на руралното население, состојбата на мажите и жените во локалните медиуми итн. Истражувањето мора да биде оправдано, поврзано со проектните активности и не смее да биде доминантен дел од проектот.
* **Добро информирани акции за застапување** коишто ги охрабруваат граѓаните да го искористат своето право да бараат професионални и доверливи медиуми и еднаква застапеност: писма испратени до уредници на медиумите, до граѓански организации, до носителите на политики и одлуки, претставници на меѓународната заедница, мрежи на граѓански организации, локални граѓански организации, до медиумите; организирани посети на јавни институции, медиуми, регулаторни и саморегулаторни тела со фокус на одредени прашања посочени од граѓанското општество и од граѓаните, улични акции, уметнички изложби, медиумски кампањи, препораки за развојни и промотивни политики…

**Важна забелешка**: Едно лице од секој избран проект ќе учествува на регионален настан за градење на капацитетите, што ќе се организира во Србија. Апликантите во својот предлог-буџет треба да ги планираат патните трошоци за учество на нивен претставник на регионалниот настан, додека сместувањето и оброците ќе бидат покриени од проектот “Нашите медиуми”. Во случај претставник да биде лице со попреченост кое не може да патува без помошник, во буџетот на проектот, исто така, треба да биде планирано и едно дополнително патување за помошникот.

## 2.5. Расположиви финансиски средства и големина на грантот за проектот

Вкупниот буџет предвиден за овој повик изнесува **46.500** евра.

Бараниот грант треба да биде во износ помеѓу **најмалку 7.000** и **најмногу 15.500 евра**.

Не е неопходно ко-финансирање од страна на апликантот (или од кои било ко-апликанти).

Точниот износ на поединечниот грант ќе се определи врз основа на проценката на предложениот буџет во однос на неговата ефикасност и усогласеност со предложените активности.

## 2.6. Времетраење на проектот

Времетраењето на предложениот проект треба да биде **од 9 до 18 месеци**.

## 2.7. Прифатливи и неприфатливи трошоци

Прифатливи трошоци

Грантот ќе покрива само прифатливи трошоци. Прифатливи се оние трошоци коишто се директно поврзани со предложените проектни активности. Прифатливи се следниве категории на трошоци:

1. трошоци за вработените;
2. патување и сместување;
3. услуги;
4. опрема (најмногу до **10%** од директните трошоци);
5. други трошоци коишто не се опфатени со горенаведените категории, но се неопходни за имплементација на проектот; и
6. индиректни трошоци (најмногу до **7 %** од вкупните директни трошоци наведени во категориите - од а) до е).

**Данокот на додадена вредност (ДДВ)** не е прифатлив трошок. Проектот е ослободен од плаќање ДДВ и организациите чии проекти се избрани за финансирање ќе добијат соодветни инструкции за ослободување од плаќање ДДВ по потпишувањето на договорот.

МИМ го задржува правото да побара дополнителни документи од апликантот и/или ко-апликантот во процесот на административната проверка.

Неприфатливи трошоци

* Набавка на секаква опрема што надминува 10% од директните трошоци;
* Долгови и трошоци за сервисирање на долг (камати);
* Трошоци пријавени од страна на корисникот/корисниците, а се финансираат од друга активност или некоја програма финансирана од Европската Унија (вклучително и преку ЕРФ), или, пак грант од друг донатор.
* Загуби поради курсни разлики.

## 2.8. Авансно плаќање

Надворешните корисници на грантови имаат право на авансно плаќање. Износот ќе биде дефиниран во зависност од времетраењето на проектот и од динамиката на реализацијана истиот.

Општ пристап:

* за проекти со времетраење од 9 до 12 месеци, 60 % од грантот се исплаќа однапред, на почетокот на проектот.
* за проекти со времетраење помеѓу 13 и до 18 месеци, 30 % од грантот се исплаќа однапред, на почетокот на проектот.

**Периодичните плаќања** во износ од 30% од грантот ќе бидат извршени по поднесување и одобрување на полугодишните периодични извештаи.

**Треба да се има предвид дека конечната исплата во износ од 10% од грантот ќе биде извршена по поднесување и одобрување на конечниот извештај.**

# 3. Како да се аплицира?

## 3.1. Документи и обрасци за аплицирање

Документите за аплицирање може да се преземат од веб-страницата: www.mim.org.mk

Пакетот документи за аплицирање содржи:

1. Објава на повикот за доставување предлог-проекти;

2. Упатство за апликантите

3. Обрасци за аплицирање коишто треба да се достават:

А. Опис на проектот (во Word)

Б. Буџет на проектот (во Excel)

В. Изјава од апликантот (во Word)

Г. Овластување од ко-апликантот (во Word, доколку е применливо)

Обрнете внимание на листата за проверка во образецот за опис на проектот за други потребни документи што треба да ги достави апликантот или секој од ко-апликантите.

4. Нацрт-договор за регрантирање (од информативен карактер)

5. Нацрт-обрасци за известување (од информативен карактер)

## 3.2 Како се пополнуваат обрасците за аплицирање?

Општи упатства

Обрасците за аплицирање веќе ги содржат основните упатства за тоа како да се пополнат бараните информации. Онаму каде што е применливо, почитувајте ги ограничувањата во однос на должината на текстот. Ако текстот ја надминува дозволената должина, оценувачите нема да го земат предвид преобемниот текст.

Ве молиме наведете јасни и концизни информации кога одговарате на сите прашања.

Сосредоточете се на конкретната локална ситуација, на проблемите и потребите на целните групи коишто сакате да ги решавате во рамките на проектот. Погрижете се целите и активностите на вашиот проект да придонесуваат за очекуваните резултати од овој повик (видете точки 2.1. и 2.2. на ова Упатство).

Проверете дали различните делови од апликацијата се меѓусебно конзистентни.

**Образец за опис на проектот**

Проверете дали во описот на проектот се наведени сите релевантни информации, бидејќи ова ќе биде единствениот документ што ќе се оценува заедно со буџетот на проектот. Кога го подготвувате вашиот проект, како инспирација користете го извештајот за добри практики на медиумски активизам изготвен во рамки на проектот “Нашите медиуми”. Истиот е достапен на овде: <https://mim.org.mk/mk/istrazhuvanja/1491-analiza-mapirane-dobri-praktiki-za-mediumskiot-aktivizam>

Треба да се има предвид дека вашиот проект мора да вклучува и **да придонесе за најмалку два показатели за резултати** наведени во делот 2.2.3 од образецот за Опис на проектот.

**Образец за буџет на проектот**

Пополнете го Excel документот. Не заборавајте да проверите дали активностите наведени во описот на проектот се соодветно одразени и во буџетот на проектот.

Кога го подготвувате буџетот, обрнете внимание на следново:

* Категорија 1 - Човечки ресурси треба да ги вклучува вработените во проектот кои се вработени кај организацијата апликант/ко-апликант. Треба да се пресметаат бруто-платите, вклучително и надоместоците за социјално осигурување и другите слични трошоци. Доколку проектниот менаџер/координатор на апликантот/ко-апликантот биде ангажиран врз основа на хонорарен или сличен договор, трошоците за тоа треба да бидат вметнати во категоријата 3.1. Надоместоци и хонорари за експерти.
* 4. Набавка на опрема – секоја набавка на опрема мора да биде оправдана и не смее да надминува **10%** од директните трошоци на проектот.
* 7. Индиректните трошоци треба да се пресметаат и да се прикажат како еден износ само во оваа категорија, и не треба дополнително да се делат во поткатегории. Овие типови трошоци не треба да се појават во делот на директни трошоци.
* Во однос на **ДДВ**, постапете согласно точката 2.7 од Упатството.
* Не заборавајте **во буџетот да** **ги вклучите патните трошоци за присуство на регионалниот настан** што ќе го организира проектот “Нашите медиуми” во Србија. Трошоците треба да вклучуваат патување за едно лице кое ќе учествува на настанот за градење капацитети од страна на вашиот проект. Трошоците за сместување и оброци ќе бидат покриени од проектот “Нашите медиуми”. Во случај како учесник да се назначи лице со попреченост на кое му треба помошник, во буџетот на проектот исто така треба да бидат вклучени и трошоците за едно дополнително патување за помошникот.

## 3.3 Информативни сесии и поддршка со информации

Информативни сесии

Ве покануваме да присуствувате на информативната сесија.

**Информативната сесија за подготовка на апликацијата** ќе се одржи преку интернет на **26.01.2024, 14 часот.**

За учество на информативната сесија, ве молиме **регистрирајте се** овде: <https://us06web.zoom.us/meeting/register/tZEudeutrjMuHtE9olD4s0N14_RUEf-bazAi>

Информативните материјали и **видеата** од информативните сесии ќе бидат достапни на веб-страницата: <https://mim.org.mk/mk/novosti/1492-povik-za-dostavuvane-predlog-proekti-poddrska-na-graganskite-organizacii-za-mediumska-i-informaciska-pismenost-i-mediumski-aktivizam>

Во случај апликантите да имаат потреба за дополнителни информации од страна на тимот за доделување грантови, може да се организира уште една информативна сесија. Информациите ќе бидат објавени на веб-страницата на МИМ, [www.mim.org.mk](http://www.mim.org.mk).

Прашања и Одговори

За дополнителни информации во врска со повикот, вашите прашањата испратете ги најдоцна до **16.02.2024, 17:00 часот** на grantovi@mim.org.mk

Одговорите на прашањата ќе бидат објавени на следниот линк: <https://mim.org.mk/mk/novosti/1234>

## 3.4 Кога и како да ја доставите вашата апликација?

Проверете дали вашата апликација е целосна и дали сте ги пополниле сите потребни обрасци, како и дали сте собрале примероци од документите потребни за проверка на условите за прифатливост. Користете ја **листата за проверка** што еприкачена на крајот од формуларот за опис на проектот. Имајте предвид дека **нецелосните апликации може да бидат одбиени**.

Апликациите мора да се достават **електронски** на следнава е-пошта: grantovi@mim.org.mk

**Краен рок** за прием на концепт за предлог-проекти е до **23:59 часот на 21.02.2024.**

# 4. Постапка за оценување и селекција

Постапката во рамки на овој повик за предлог-проекти се спроведува според следната шема:



|  |  |  |  |  |  |
| --- | --- | --- | --- | --- | --- |
| Отворен повик за предлог-проекти; Информативна сесија; Прашања и одговори | Прием на апликации | Проверка на прифатливост и административна усогласеност; Известување до апликантите | Оценување на квалитетот на апликацијата | Селекција на предлог-проекти | Известување до апликантите;Потпишување договор |

Апликациите коишто ќе бидат доставени во предвидениот рок за прием, прво ќе бидат разгледани од аспект на условите за прифатливост и од административен аспект, а потоа апликантите ќе бидат известени за резултатите.

Само апликациите кои ги задоволуваат сите критериуми ќе бидат оценувани од Комисијата за оценување, согласно долунаведената матрица за оценување. Апликацијата којашто ќе освои **најмалку 70** од **100 поени** ќе биде предложена до Управниот одбор на проектот “Нашите медиуми” за селекција и за доделување грант. Ќе бидете известени за резултатите од оценувањето на квалитетот.

**Матрица за оценување**

|  |  |  |
| --- | --- | --- |
| Критериуми | Максимални бодови | Дел за опис на проектот |
| **1. РЕЛЕВАНТНОСТ** | **30** |  |
| Колку е релевантен предлогот за целите на повикот? Дали очекуваните резултати од проектот се во согласност со резултатите од повикот? | 15 | 2.2 |
| Колку добро се опишани конкретниот проблем и ситуацијата на локално ниво? Колку добро се избрани целните групи и корисници и дали се опишани нивните потреби? Колку е релевантен предлогот за овие конкретни потреби? | 15 | 2.1 |
| **2. КАПАЦИТЕТИ ЗА СПРОВЕДУВАЊЕ И РАКОВОДЕЊЕ** | **20** |  |
| Дали апликантот покажува соодветни организациски и професионални капацитети за спроведување на проектот? Дали има искуство во слични проекти во областа на медиумите, слободата на изразување или дигиталните технологии, образованието, родовата еднаквост или човековите права? | 5 | 3.13.23.3 |
| Дали апликантот има доволно искуство во раководење со проекти? Дали раководењето со проектот е јасно опишано и дали соодветствува на ситуацијата? Дали апликантот има доволно финансиски капацитети за да раководи со грантот во износ наведен во повикот? | 5 | 3.13.22.3Финансиски документ |
| Дали е направен добар избор на партнерство? До кој степен постои пренос на знаење од поискусните до помалку искусните партнери?Дали улогите на чинителите се во согласност со капацитетите и со стручноста на поединечните партнери? | 10 | 3.13.22.3 |
| **3. КВАЛИТЕТ НА ПЛАНОТ ЗА РАБОТА** | **30** |  |
| Колку е кохерентен дизајнот на проектот? Дали очекуваните активности ќе доведат до постигнување на планираните цели и резултати? Колку се соодветни и изводливи активностите? Дали е реална посочената временска рамка? | 10 | 2.32.4 |
| До кој степен е веројатно апликантот или секој проектен партнер да оствари теренска работа со целните групи и со корисниците во малите градови и во руралните области? | 5 | 2.3 |
| Колку се вклучени целните групи и корисниците во проектните активности? Дали се издржани предложените методи? | 10 | 2.3 |
| Дали во планот за работа на проектот се вклучени доволно меѓусекторските теми, на пример, родовата еднаквост и еднакви можности, малцинските права, поддршка на младите, можности за соработка со “грасрут” организации и со граѓани. | 5 | 2.3 |
| **4. БУЏЕТ И ЕФИКАСНОСТ** **НА ТРОШОЦИТЕ** | **10** |  |
| Дали предложените активности се соодветно одразени во буџетот? Дали е задоволителен соодносот помеѓу проценетите трошоци и очекуваните резултати и исходи? |  | Буџет на проектот |
| **5. ИНОВАТИВНИ АСПЕКТИ** | **5** |  |
| До кој степен е иновативен проектот? Дали обезбедува евентуални нови решенија, производи или методи во областите што се покриени со проектот? Дали се користат нови начини за досег до целните групи и за нивно ангажирање? Дали се воведуваат нови пристапи кон медиумскиот активизам во областите што се покриени со проектот? |  | 2.5 |
| **6. ОДРЖЛИВОСТ** | **5** |  |
| На кој начин е објаснето/претставено дека резултатите од проектот ќе бидат одржливи? Колкав е потенцијалот за мултиплицирање на резултатите од проектот? |  | 2.6 |
| **Вкупно** | **100** |  |

# 5. Видливост и авторски права

Партнерите во проектот “Нашите медиуми” го задржуваат правото да ги објавуваат производите коишто ќе произлезат од овој проект, и тоа делумно, целосно, или пак, како референца на нивната интернет страница, или во нивна публикација, со целосно запазување на правилата за авторски права. Договорите со корисниците на грантови ќе содржат посебни услови што се однесуваат на авторските права и на наведување на поддржувачите/донаторите на проектот.

# 6. Начелна временска рамка

Имајте предвид дека оваа рамка е само за илустрација. Во случај да бидат добиени голем број апликации, ќе биде потребно подолго време за да се спроведе постапката на проценка и селекција.

|  |  |  |
| --- | --- | --- |
| Чекор/Активност | Датум | Час |
| Објава на повик за предлог-проекти | 12.01.2024 |  |
| Информативна сесија за подготвување на апликацијата (преку интернет) | 26.01.2024 | 14:00 часот |
| Краен рок за испраќање прашања од апликантите по е-пошта | 16.02.2024 | 17:00 часот |
| Краен датум за објавување на одговорите/појаснувањата во врска со најчесто поставуваните прашања  | 19.02.2024 |  |
| Краен рок за прием на апликации | 21.02.2024 | 23:59 часот |
| Информација за исходот од проверката на прифатливоста и на административна усогласеност | 07.03.2024 |  |
| Известување за извршена селекција и за добитниците на грантови | 18.04.2024 |  |
| Потпишување договор | 30.04.2024 |  |

1. Ограноци на меѓународни организации имаат право на учество, под услов да делуваат во целната земја и да имаат статус на граѓанска организација. [↑](#footnote-ref-1)